HUMAN ต้นทุน-ค่าใช้จ่ายเพิ่ม กดกำไร Q2 ลด 28% เหลือ 39 ลบ. แจกปันผล 0.06 บ. XD 29 ส.ค.65
HUMAN เจอพิษต้นทุน-ค่าใช้จ่ายเพิ่ม กดกำไรไตรมาส 2/65 ลดลง 28% เหลือ 39 ลบ. แจกปันผล 0.06 บ. XD 29 ส.ค.65 เคาะจ่าย 14 ก.ย.65
HUMAN เจอพิษต้นทุน-ค่าใช้จ่ายเพิ่ม กดกำไรไตรมาส 2/65 ลดลง 28% เหลือ 39 ลบ. แจกปันผล 0.06 บ. XD 29 ส.ค.65 เคาะจ่าย 14 ก.ย.65
16 ส.ค. 2565

บริษัท ฮิวแมนิก้า จำกัด (มหาชน) หรือ HUMAN รายงานผลการดำเนินงานงวดไตรมาส 2 และงวด 6 เดือนแรกของปี 65 ดังนี้

สำหรับงวดหกเดือนแรกปี 65 กลุ่มบริษัทฮิวแมนิก้ามีรายได้จากการขายและบริการ 411.84 ล้านบาท (งวดหกเดือนแรก ปี 2564: 368.05 ล้านบาท) เพิ่มขึ้น 43.79 ล้านบาทหรือคิดเป็นร้อยละ 11.9 รายได้จากธุรกิจด้านทรัพยากรบุคคลเท่ากับ 350.10 ล้านบาท รายได้การให้บริการด้านบริหารจัดการบัญชีและการเงินเท่ากับ 60.56 ล้านบาท และรายได้จากนายหน้าประกันชีวิตและวินาศภัยเท่ากับ 1.18 บาท เพิ่มขึ้นจาก 313.17 ล้านบาท 54.76 ล้านบาท และ 0.12 บาท จากปี ก่อนตามลำดับ
ขณะที่รายได้จากธุรกิจด้านทรัพยากรบุคคลได้รวมรายได้จากการขายและบริการจากกลุ่มบริษัท DataOn สำหรับงวดวันที่ 25 พ.ค.-30 มิ.ย.65 เท่ากับ 35.12 ล้านบาทหลังการเข้าซื้อกิจการการเติบโตของธุรกิจด้านทรัพยากรบุคคลอยู่ที่ 8.67 ล้านบาท หรือคิดเป็นร้อยละ 2.8
ด้านบริษัทฯ มีค่าใช้จ่ายในการขายและบริหารจำนวน 98.22 ล้านบาท เพิ่มขึ้น 10.56 ล้านบาท หรือคิดเป็นร้อยละ 12.0 ค่าใช้จ่ายในการขายและบริหารต่อรายได้รวมคงที่คิดเป็นร้อยละ 22.9 ซึ่งค่าใช้จ่ายที่เพิ่มขึ้นมาจากค่าใช้จ่ายที่ปรึกษาในการเข้าซื้อกิจการของกลุ่มบริษัท DataOn จำนวน 5.67 ล้านบาท ซึ่งเป็นค่าใช้จ่ายที่จ่ายครั้งเดียว ค่าใช้จ่าย ใบสำคัญสิทธิในการที่จะซื้อหุ้นสามัญระยะเวลา 5 ปีที่ออกให้แก่ผู้บริหาร และพนักงาน จำนวน 2.61 ล้านบาท และค่าใช้จ่ายในการขายและบริหาร ของกลุ่มบริษัท DataOn เท่ากับ 11.62 ล้านบาท
ส่วนต้นทุนขายและบริการเพิ่มขึ้น 28.39 ล้านบาท หรือคิดเป็นร้อยละ 14.7 อยู่ที่ 222.16 ล้านบาท ซึ่งส่วนใหญ่เพิ่มขึ้นมาจากการรวมต้นทุนขายและบริการของกลุ่มบริษัท DataOn จำนวน 15.77 ล้านบาท ต้นทุนขายและบริการก่อนการรวมกิจการ DataOn เพิ่มขึ้น 12.62 ล้านบาท หรือคิดเป็นร้อยละ 6.5 สาเหตุหลักมาจากต้นทุน Hosting ที่สูงขึ้น เนื่องจากบริษัทฯ ได้เปลี่ยนจากรายจ่ายฝ่ายทุน ไปเป็นค่าใช้จ่ายในการดำเนินงานสำหรับต้นทุน Hosting และค่าบริการระบบคลาวด์ (Cloud Service) จำนวน 14.51 ล้านบาท
พร้อมกันนี้ บริษัทเตรียมปันผลจากกำไรสะสม เป็นเงินสด 0.06 บาท กำหนดวันที่ไม่ได้รับสิทธิปันผล (XD) 29 ส.ค.65 และกำหนดจ่าย 14 ก.ย. 65